open-index/open-wikipedia-markdown huggingface dataset:
ஆர்னிதின்

**ஆர்னிதின்** (Ornithine) நேரடியாக டி.என்.ஏ மூலக்கூறிலிருந்து குறிமுறையீடு செய்யப்படாத, யூரியா சுழற்சியில் முக்கியப் பங்கு வகிக்கும், அமினோ அமிலமாகும். யூரியா உருவாக்கத்தில் ஆர்ஜினின் மீது ஆர்ஜினினேஸ் நொதி வினை புரியும்போது ஆர்னிதின் ஒரு விளை பொருளாகக் கிடைப்பதால் ஆர்னிதின் நைட்ரசனை நீக்கப் பயன்படுத்தும் யூரியா சுழற்சியில் ஒரு முக்கியப் பங்கு வகிக்கிறது. இவ்வேதி வினையில் ஆர்னிதின் மறுசுழற்சி செய்யப்படுவதால், ஒருவகையில் இதை வினையூக்கி எனலாம். முதலில் அமோனியா கார்பமோயில் பாஸ்பேட்டாக மாற்றப்படுகிறது. இது, யூரியாவின் பாதி பகுதியாகும்.  பிறகு, ஆர்னிதின் கார்பமோயில் பாஸ்பேட்டால் (இறுதி பகுதியிலுள்ள நைட்ரசன் அணுவில்) யூரியாவின் கிளைப் பொருளாக மாற்றப்படுகிறது. இன்னொரு நைட்ரசன் அஸ்பார்டேட்டிலிருந்து இணைக்கப்பட்டு நைட்ரசன் நீக்கப்பட்ட ஃபியூமரேட்டும், ஆர்ஜினினும் உருவாக்கப்படுகிறது. பின்னர், ஆர்ஜினின் நீராற்பகுக்கப்பட்டு ஆர்னிதின் மற்றும் யூரியா உருவாகிறது. யூரியாவின் நைட்ரசன்கள் அமோனியா மற்றும் அஸ்பார்டேட்டிலிருந்து வருவதால் ஆர்னிதினின் நைட்ரசன் சிதைவடையாமல் உள்ளது.

பகுப்பு:அமினோ அமிலங்கள்
சி. அப்துல் அக்கீம் கல்லூரி

**சி. அப்துல் அக்கீம் கல்லூரி** () தமிழ்நாட்டின் வேலூர்  மாவட்டத்திலுள்ள பழமை வாய்ந்த ஒரு அரசு உதவிபெறும் தனியார் கலை அறிவியல் கல்லூரி. இக்கல்லூரி வேலூரில் நன்கு அறியப்பெற்ற வணிகரும் வள்ளலுமான காலஞ்சென்ற நவாப் அப்துல் அக்கீம் தோற்றுவித்த மேல்விசாரம் முசுலீம் கல்வி அறக்கட்டளையால் 1965 ஆம் ஆண்டு தொடங்கப்பட்டது. இக்கல்லூரி திருவள்ளுவர் பல்கலைக்கழகத்தின் கீழ் இணைக்கப்பட்டுள்ளது. 

## மேற்கோள்கள்

## வெளியிணைப்புகள்
* அலுவல்முறை இணையத்தளம் 
* Controller of Examinations 

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்‎
பகுப்பு:இந்தியாவில் உள்ள இசுலாமியக் கல்லூரிகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள்
பகுப்பு:வேலூர் மாவட்டத்திலுள்ள தனியார் கலைக் கல்லூரிகள்
பிரகார் ஏவுகணை

**பிரகார் ** (Prahaar, சமசுகிருதம்:प्रहार, தாக்கு) இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் வடிவமைக்கப்பட்டுள்ள  திட எரிபொருளைக்  கொண்டியங்கும் ஓர் **தரைக்குத் தரையிடை குறுந்தொலைவு புவியீர்ப்புப்பாதை ஏவுகணை** ஆகும். இதில் பல திசைகளிலும் வெடிக்கும் போர்த்தளவாடங்கள் பொருத்தப்பட்டு தந்திர  மற்றும் முகனையான இலக்குகளைத் தாக்கவியலும். ஒரே நேரத்தில் எல்லாத் திசைகளிலும் ஆறு இலக்குகளை இந்த ஏவுகணை தாக்கவல்லது. 200 கிலோ வரையிலான வெவ்வேறு வகை வெடிபொருள்களை தாங்கிச் செல்லும் திறன் கொண்டது.

## மேம்பாடும் வரலாறும்
இரண்டு ஆண்டுகளுக்கும் குறைவான காலத்தில் இந்த ஏவுகணையை டிஆர்டிஓ உருவாக்கியுள்ளது. 150 கி.மீ. தொலைவிலுள்ள இலக்குகளைத் தாக்கக்கூடிய இந்த ஏவுகணை நீண்ட தூர ஏவுகணைகளுக்கும் மத்திய தொலைவு ஏவுகணைகளுக்கும் இடையேயான இடைவெளியை போக்கும். சாலையோர ஏவுகணை உந்திலிருந்து ஏவக்கூடியத் தன்மை போர்ந்திரத்திற்கான மற்றும் முக்கியமான இலக்குகளை தாக்க இராணுவத்திற்கு உதவியாக உள்ளது.

ஒப்பீட்டளவில் மற்ற ஏவுகணைகளைக் காட்டிலும் செலவு குறைவு. எல்லா வகையான கால நிலைகளிலும் இலக்குகளைத் தாக்கக் கூடியது. போர்களத்தில் மிகவும் துல்லியமாகவும், விரைவாகவும் செயல்பட வல்லது.திட எரிபொருளைப் பயன்படுத்துவதால் திரவ எரிபொருளைப் பயன்படுத்தும் பிரித்வியை விட விரைவாக ஏவக்கூடியது.

சூலை 21, 2011 அன்று ஒரிசா மாநிலத்தின் கடல் பகுதியில் உள்ள சண்டிப்பூரில் இந்த ஏவுகணையின் முதல் சோதனையோட்டம் வெற்றிகரமாக நடத்தப்பட்டது. இந்தச் சோதனையின்போது 150 கி.மீ. தொலைவில் வங்காள விரிகுடாவில் அமைக்கப்பட்டிருந்த இலக்கை 250 வினாடிகளில் அடைந்தது.

## மேலும் பார்க்க

*பிரித்வி ஏவுகணை
*ஆகாஷ் ஏவுகணை

## வெளியிணைப்புகள்
* First test launch video of the misile

## மேற்கோள்கள்

பகுப்பு:இந்திய ஏவுகணைகள்
மிஞிலி

**மிஞிலி** என்பவன் அரசன் நன்னனின் படைத்தலைவன். சங்ககாலத்தில் நன்னன் என்னும் பெயருடன் ஆங்காங்கே அவ்வப்போது பல மன்னர்கள் இருந்தனர். அவர்களில் இந்த நன்னன் பெண்கொலை புரிந்த நன்னன் எனக் கொள்வது பொருத்தமானது. 

மிஞிலி என்னும் இவனைச் சில பாடல்களின் வேறு பதிப்புகள் ஞிமிலி என்றும் குறிப்பிடுகின்றன. மிஞிலியைப் பற்றிய செய்திகளை நற்றிணை 265, அகம் 142, 148, 181, 208, 396, ஆகிய பாடல்கள் தெரிவிக்கின்றன.

## பாரம் என்னும் நகர்  காவலன் -- வில்லோர் பெருமகன்
 
மிஞிலி பாரம் என்னும் நகரைக் காவல்புரிந்துவந்தான். அவன் வில்லோர் பெருமகன் என்று போற்றப்படுகிறான். இந்த வில்லோர் அம்பு விட்டால் அது வீளை என்னும் வாய்விசில் ஓசைபோன்ற ஓலியுடன் பாயுமாம். மிஞிலி கட்டான தோள்களை உடையவனாம். 

## வாய்மொழி மிஞிலி

மிஞிலி “வாய்மொழி மிஞிலி” என்று போற்றப்படுகிறான். சத்தியம் தவறாதவன் என்பது இதன் பொருள். ஆய் எயினனைப் போலவே அதிகன் என்பவனும் பறவைகளைப் பாதுகாத்துவந்தான். மிஞிலி நன்னனுக்குத் தான் கொடுத்த வாக்குத் தவறாமல் பெரும்படையுடன் வந்து தாக்கிய அதிகனைப் பாழி நகரில் இருந்த பேய்த்தெய்வத்துக்கு (காளிக்கு) உயிர்ப்பலி கொடுத்தான்.

கூகைப் பறவை இரவில் மேயும். பகலில் வெளிவராது. இதற்குக் காரணம் அன்று ஆய்-எயினன் போர்க்களத்தில் புண்பட்டுக் கிடப்பதைப் பார்க்க விரும்பாமல் பகலில் வரவில்லையாம். அதுமுதல் பகலில் வராத பழக்கத்தை மேற்கொண்டுள்ளதாம். இது ஒரு தற்குறிப்பேற்றம்.

## வாகைப்பறந்தலை போர்

ஆய்-எயினன் என்பவன் வெளியன் வேள் என்பவனின் மகன். வேண்மான் என்பது வேள் மகன் என்னும் பொருளைத் தரும்.  வாகைப்பறந்தலை என்னுமிடத்தில் நடந்த போரில் இந்த ஆய்-எயினன், மிஞிலி என்பவனால் கொல்லப்பட்டான். புன்னாட்டின் தலைநகரம் வாகை.  இந்த வாகைநகரை மீட்கும் போர் இவ்வூரில் நடைபெற்றதால் இதனை வாகைப்பறந்தலை என்றனர். போர்க்களத்தில் வீழ்ந்துகிடந்த ஆய்-எயினன் உடலில் வெயில் படாவண்ணம் அவன் வளர்த்த பறவைகள் வானில் பறந்து அவனுக்கு நிழல் செய்தனவாம். போருக்கு வழிகோலிய உருவினை நன்னன் பறவை நிழல் செய்த காட்சியைக்கூடக் காண வரவில்லையாம். இதனால் வாகை நகரில் வாழ்ந்த “வேள்-மகளிர்” நன்னன்மேல் ஆத்திரம் கொண்டு மார்பில் அடித்துக்கொண்டு சென்று அகுதை என்பவனிடம் முறையிட்டுக்கொண்டனர். அகுதை தன் படையுடன் வந்து புன்னாட்டை வேளிர்க்கே மீட்டுத் தந்தான். 

புன்னாடு என்பது கொள்ளு விளையும் நாடு. இது புன்செய் நாடு ஆதலால் புன்னாடு எனவும் வழங்கினர். தேர்ப்படையுடன் வந்த பொலம்பூண் நன்னன் இதனைத் தனதாக்கிக்கொண்டான். நன்னனின் படைத்தலைவன் மிஞிலி. இவன் ‘இகல் அடு கற்பு’க் கலையில் வல்லவன். புன்னாட்டு அரசனை “அஞ்சவேண்டாம்” என்று கூறிக்கொண்டு ஆய்-எயினன் என்பவன் மிஞிலியைத் தாக்கினான். ஆனால் ஆய்-எயினன் போரில் மாண்டான். 

## சான்று தரும் பாடல்கள்

பகுப்பு:சங்க காலச் சமூகம்
பகுப்பு:சங்ககால அரசர்கள்
வாக்களிக்கக் கையூட்டு விவகாரம்

**வாக்களிக்க கையூட்டு ** (Notes-for-vote அல்லது cash-for-votes scandal) என்பது இந்தியாவின் நாடாளுமன்றத்தில் சூலை 22, 2008 அன்று நடத்தப்பட்ட நம்பிக்கை வாக்கெடுப்பின்போது மன்மோகன் சிங் தலைமையிலான பெரும்பான்மை கூட்டணியான ஐக்கிய முற்போக்குக் கூட்டணி அரசுக்கு ஆதரவாக வாக்களிக்க, பா.ஜனதா கட்சி உறுப்பினர்களுக்கு பணம் வழங்கியதாக சுமத்தப்பட்ட குற்றச்சாட்டினைக் குறிக்கும். இந்திய அரசு இந்திய அமெரிக்க அணுவாற்றல் உடன்பாட்டின்படி பன்னாட்டு அணுசக்தி முகமையை நாடியதை எதிர்த்து இந்தக் கூட்டணி அரசிற்கு அமைச்சரவையில் பங்கேற்காது வெளியிலிருந்து ஆதரவளித்து வந்த மார்க்சிய பொதுவுடமைக் கட்சித் தலைமையிலான இடதுசாரிக் கட்சிகள் தங்கள் ஆதரவை விலக்கிக் கொண்டதை அடுத்து இந்த நம்பிக்கை வாக்கெடுப்பு நடத்த வேண்டியதாயிருந்தது.

## குற்றச்சாட்டுகளும் ஆதாரங்களும்
### குற்றச்சாட்டுகள்
பணம் வழங்கப்பட்ட அசோக் அர்கல், பகன் சிங் குலஸ்தே மற்றும் மகாவீர் பகோரா என்ற மூன்று பா.ஜ.க நாடாளுமன்ற உறுப்பினர்கள் கத்தை கத்தையாக  3 கோடி (715,000 அமெரிக்க டாலர்கள்) பணத்தை நாடாளுமன்றத்தில் காட்சிப்படுத்தி பெரும் பரபரப்பை ஏற்படுத்தினர். அவைத்தலைவர் சோம்நாத் சாட்டர்ஜி இந்தக் குற்றச்சாட்டுகளை விசாரிக்குமாறு புது தில்லி காவல் துறை ஆணையரை வேண்டினார்.

ஆட்சியைத் தக்கவைக்க அரசு கையூட்டுக்கள் கொடுத்ததாக குற்றம் சுமத்திய பா.ஜ.க இந்தியப் பிரதமர் மன்மோகன் சிங் பதவி விலக வேண்டும் என வலியுறுத்தியது. 
.

### ஆதாரங்கள்
இதற்கான ஆதாரங்களாக பா.ஜ.க காணொளி நாடாக்களை புதிய "ஆவணபூர்வ சாட்சியங்களாக" வழங்கியது. மேலும் தொலைக்காட்சி செய்தியூடகம் சிஎன்என்-ஐபிஎன் இந்த காணொளிகளை ஒளிபரப்பாததையும் கண்டிதது.இந்த ஒளி நாடாக்களை அவைத்தலைவர் கைப்பற்றி ஏழு உறுப்பினர்கள் அடங்கிய குழுவின் ஆய்வுக்கு உட்படுத்தினார்.. ஆகத்து 12, 2008 அன்று இந்த நாடாக்கள் ஒளிபரப்பப்பட்டன..

இந்தக் குழு திசம்பர் 15, 2008 அன்று மக்களவையில் வெளியிட்ட தனது அறிக்கையில் குற்றம் சாட்டப்பட்ட நாடாளுமன்ற உறுப்பினர்கள் அமர் சிங் மற்றும் அகமது படேல் இருவரும் குற்றமற்றவர்கள் என குறிப்பிட்டது.

### உச்சநீதிமன்ற இடையீடு
இந்நிலையில் 2011ஆம் ஆண்டுவரை இந்த வழக்கில் காவல்துறை மந்தமாக செயல்படுவதாக அண்மையில் நீதிமன்றம் கண்டனம் தெரிவித்ததோடு,தற்போதைய செயல்பாடு அறிக்கையை கேட்டிருந்தது. இதனையடுத்து தில்லி காவல்துறை அமர்சிங்கின் உதவியாளர் சஞ்சீவ் சக்சேனா மற்றும் பா.ஜ.க உறுப்பினர்களுக்கும் அமர்சிங்கிற்குமிடையே தரகராக செயலாற்றிய சுகைல் இந்துஸ்தானி ஆகியோர் கைது செய்யப்பட்டனர். இருவரது வாக்குமூலங்களின் அடிப்படையில் அமர்சிங்கிடம் விசாரணை நடத்தப்படுகிறது.

## மேற்கோள்கள்

பகுப்பு:இந்தியாவில் ஊழல்
ஆய் எயினன்

ஆய்-எயினன் அருள் உள்ளம் கொண்டவன். பறவைகளைப் பேணிப் பாதுகாத்து வந்தவன். இவன் ஆய் குடி என்னும் ஊரில் தோன்றிய மன்னர்களில் ஒருவன்.

இவனைப் போலவே அதிகன் என்பவனும், பறம்பு-நாட்டு அரசன் பாரியும் பறவைகளைப் பேணிப் புகலிடம் தந்தவர்கள். சோழ அரசன் சிபி புறாவின் உயிரைப் பாதுகாக்கத் தன் உடலையே பருந்துக்குத் தர முன்வந்தவன் என்பதை இங்கு நினைவுகூரலாம்.

புன்னாட்டை நன்னனிடமிருந்து மீட்டு அந்நாட்டு மக்கள் வேளிர்க்கே தருவதற்காக மிஞிலி என்பவனோடு வாகைப்பறந்தலை என்னுமிடத்தில் போரிட்டபோது மாண்டவன். இவன் போர்க்களத்தில் கிடந்தபோது இவன் வளர்த்த பறவைகள் வானில் வட்டமிட்டுப் பறந்து அவனுக்கு நிழல் செய்தனவாம். 

## மேற்கோள்

 பகுப்பு:இந்திய அரசர்கள்
பகுப்பு:சங்ககால ஆயர்
பகுப்பு:சங்ககால வேளிர் அரசர்கள்
அன்னி

இக்காலத்து அன்னியூர் என்னுமிடத்தில் இருந்துகொண்டு சங்ககாலத்தில் ஆண்ட மன்னன் அன்னி. இது நாகப்பட்டினம் மாவட்டத்தில் மயிலாடுதுறை வட்டத்தில் அமைந்துள்ளது.

அன்னியின் காவல்மரமான புன்னை மரத்தை குறுக்கைப் பறந்தலைப் போரில் வென்ற திதியன் வெட்டிச் சாய்தபோது போர் வெற்றியை யாழ் மீட்டிப் பாடும் வயிரியர் ஆரவாரம் செய்தனர்.

எவ்வி அரசன் நன்மொழி கூறி அடக்கிவைத்ததைப் பொருட்படுத்தாமல் திதியனோடு போரிட்டு அன்னி மாண்டான். 

அன்னி பெரியவன்தான். என்றாலும் இருபெரு வேந்தர் அவனினும் பெரியர். அதனால் போரில் வென்ற இருபெரு வேந்தர் அன்னியின் புன்னைமரத்தை வெட்டிச் சாய்த்துவிட்டனர். 

இருபெரு வேந்தர் என்று இங்குக் குறிப்பிடப்படுபவர்கள் சோழனும் பாண்டியனும் ஆவர்.
## வரலாற்றுச் சான்று

பகுப்பு:சங்ககால அரசர்கள்
விக்குன்யா

**விக்குன்யா** தென்னமெரிக்காவில் உள்ள உள்ள ஒட்டக இனத்தைச் சேர்ந்த ஒரு விலங்கு. உயிரியல் அடிப்படையில் இது இலாமாவிற்கு நெருக்கமானது. இது இதனுடைய முடிக்காக வளர்க்கப்படுகிறது. இவை குறைவான மயிர்களைக் கொடுத்தாலும், இதன் மயிர்கள் மிகவும் மென்மையாகவும் வெதுவெதுப்பாகவும் இருப்பதால், அவற்றினாற் செய்யப்பட்ட ஆடைகள் விரும்பி வாங்கப்படுகின்றன. மூன்றாண்டுகளுக்கு ஒருமுறைதான் வெட்ட முடியும் என்பதால் இதன் மயிரின் விலை மிகவும் அதிகமாகும்.

இன்கா காலந்தொட்டு விக்குன்யாக்கள் அரசின் சட்டப் பாதுகாப்புப் பெற்றுள்ளன. 1974-இல் அழியும் நிலையில் இருப்பதாக அறிவிக்கப்பட்டபோது வெறும் 6000 விலங்குகளே எஞ்சியிருந்தன. தற்போது, இவற்றின் எண்ணிக்கை 350,000 ஆகக் கூடியுள்ளது.

விக்குன்யா பெரு நாட்டின் தேசிய விலங்கு ஆகும். இது பெரு அரச சின்னத்திலும் இடம்பெற்றுள்ளது.

## மேற்கோள்கள்


பகுப்பு:பாலூட்டிகள்
நெறிபிறழ்வு (உளவியல்)

**நெறிபிறழ்வு** (*perversion*) என்பது இயல்பான பாலியல் செயற்பாடுகளுக்கு பிறழ்வான என்றவகையில் வழங்கப்பட்டு வருகின்றது. இது உளவியல் நோக்கில் பாலியல் தொடர்பான வேட்கைகளைக் (sexual desires) குறிப்பதாகும். இதன் அடிப்படையிலேயே மோகத்திரிபுகள் (pervertions) ஏற்படுகின்றன என்பர் அறிஞர். இவ்வாறான மோகம் என்பது பல நிலைகளில் அழைக்கப்பட்டு வருகின்றன. அவை, காட்சிமோகம் (exibitionism), பார்வைமோகம் (voyerism), சார்பொருள்மோகம் (fetishism), தன்மோகம் (narcissism) என்பனவாகும். பிறரைக் காமநோக்கில் பார்த்து இன்புறுவது பார்வைமோகம் எனப்படும். தன் அழகை, அங்கங்களைப் பிறருக்குக் காட்டுவது காட்சிமோகம். தன் காதலி, காதலன், பயன்படுத்திய பொருட்களைக் கண்டு காமுறுதல் சார்பொருள் மோகம். தன்னைத் தான் கண்டு தானே காமுறுதல், தன் அழகில் தானே மயங்குதல் தன்மோகம் எனப்படும்.

பகுப்பு:மாந்த பாலுணர்வியல்
அன்னி மிஞிலி

**அன்னி மிஞிலி** என்பவள் சோசர் குடிமகள். 

இவள் வாழ்ந்த ஊர் அழுந்தை. 

இந்த அழுந்தை இக்காலத்தில் தேரழுந்தூர் என்று வழங்கப்படுகிறது. 

இவளின் தந்தை ஆனிரை மேய்த்துக்கொண்டிருந்தான். அப்போது அவன் சற்றே கண்ணயர்ந்துவிட்டான். அப்போது அவனது பசு ஒன்று அருகில் பயறு விளைந்திருந்த வயலில் நுழைந்து மேய்ந்துவிட்டது. ஒன்றுமொழிக் கோசர் மன்றத்தில் கூடிக், கண் அயர்ந்த குற்றத்துக்காக அவனது கண்ணைத் தோண்டி எடுத்துவிட்டனர். அன்னிமிஞிலி கோசரைப் பழிவாங்க உறுதி பூண்டாள். உண்ணாமலும், நீராடி உடை மாற்றாமலும் படிவம் மேற்கொண்டாள். திதியனிடம் முறையிட்டாள். திதியன் கொடுமைப் படுத்திய ஒன்றுமொழிக் கோசரைக் கொன்றான். இந்த மகிழ்ச்சியில் திளைத்த அன்னிமிஞிலி தன் அழுந்தூர்த் தெருவில் பெருமிதத்தோடு நடந்து சென்றாள்.
## காண்க
* சங்ககாலத் தண்டனை
## சான்று மேற்கோள்

பகுப்பு:சங்க காலச் சமூகம்
பகுப்பு:கோசர்
குவானக்கோ

**குவானக்கோ** (*Guanaco*) தென்னமெரிக்காவைத் தாயகமாகக் கொண்ட ஒட்டக இனத்தைச் சேர்ந்த ஒரு விலங்கு. பொதுவாக இது தோள் வரை 107 முதல் 122 செ.மீ உயரமும் (3.5 - 4 அடி) 90 கிலோ எடையும் இருக்கும். இதன் உடலின் மேற்பாகம் இளம் பழுப்பு நிறத்திலும் அடிப்பாகம் வெண்மையாகவும் இருக்கும். முகம் சாம்பல் நிறத்திலும் சிறிய நேரான காதுகளையும் கொண்டிருக்கும். குவானக்கோ என்னும் பெயர் தென்னமெரிக்க கெச்சுவா மொழிச் சொல்லான வனாக்கு என்ற சொல்லில் இருந்து தோன்றியதாகக் கூறப்படுகிறது.

## மேற்கோள்கள்


பகுப்பு:பாலூட்டிகள்
இழைநார்ப் பெருக்கம்

**இழைநார்ப் பெருக்கம் ** (fibrosis) என்பது சீரடையும் அல்லது எதிர்வினையாற்றும் ஓர் உடற்பகுதியின் அல்லது இழையத்தின் ஒரு கூறான இணைப்பிழையங்கள் வழமையைவிட அளவிற்கு அதிகமாக உருவாக்கப்படுதலாகும். இது அந்த உறுப்பின் அல்லது இழையத்தின் இணைப்பிழையங்கள் வழமையான பகுதியாக உருவாவதிற்கு மாறானது.  உறுப்பு அல்லது இழையத்தின் வடிவத்தை முற்றிலும் மாற்றியமைக்கும் ஒன்றுபட்ட இழையப்பெருக்கம் காயவடு ஆகும்.

வழமையான குணமடைதலும் சில நேரங்களில் இவ்வாறுக் குறிப்பிடப்படுகிறது எனினும்  இத்தகைய பயன்பாடு மிகவும் அரிது.

## மேற்கோள்கள்

## வெளியிணைப்புகள்

*
* International Scar Meeting in Tokyo 2010 International Scar Meeting

பகுப்பு:நோய்கள்
மூலமறியா தான்தோன்றி

**மூலமறியா தான்தோன்றி ** (Idiopathic)  என்ற பெயரடை மருத்துவத்தில் முதன்மையாக  *தானாகவே வெளிப்பட்ட * அல்லது *ஓர் தெளிவற்ற அல்லது அறியாத காரணி* எனக் குறிப்பிடப் பயன்டுத்தப்படுகிறது. இதன் ஆங்கிலமூலம் இடியோதிக் என்ற சொல் கிரேக்க மொழியில் இடியோசு  (ἴδιος) *தானே* என்றும்  + பாதோசு (πάθος)  *துன்பம்*  என்றும்இணைந்து *தானே தோன்றும் நோய்* எனப் பொருள் தருகிறது.  இது நோய் வகைப்பாட்டியலில் வரையறுக்கப்படும் ஓர்  கலைச்சொல்லாகும்.  சில மருத்துவச் சூழல்களில் நோய்க்கான ஒருசில காரணங்கள் அறியப்பட்டிருக்கலாம்; இருப்பினும் குறிப்பிட்ட விழுக்காடு நோயாளிகளில் நோய்க்காரணம் உடனடியாக அறியப்படாமலோ வரையறுக்கப்படாமலோ இருக்கலாம். இத்தகைய நேரங்களில், மூல காரணம் அறியப்படாது மூலமறியா நோய்த்தன்மை எனப்படும்.

சில நோய்த்தன்மைகளுக்கு  கூடுதல் விழுக்காடு நேரங்களில் மருத்துவ சமூகத்தால் மூலகாரணம் அறியப்படாமல் உள்ளது ; வேறுசில நோய்த்தன்மைகளுக்கு மூலமறியா தான்தோன்றி விழுக்காடு குறைவாக உள்ளது. மருத்துவ அறிவியல் ஆய்வுகள் ஒரு குறிப்பிட்ட நோய் அல்லது நோய்த்தன்மை குறித்து மேம்படும்போது  மூலகாரணங்கள் அறியப்பட்டு *மூலமறியா தான்தோன்றி* விழுக்காடு குறைந்து வரும்.

## மேற்கோள்கள்

பகுப்பு:நோயியல்
கடைசல் இயந்திரம்

இயந்திரங்களின் தாய் என்று அழைக்கப்படும் **கடைசல் இயந்திரம்** தொழிற்சாலைகளில் அதிக அளவில் பயன்படுத்தப்படும் ஒரு இயந்திரம் ஆகும். கடைசல் இயந்திரம் மூலப்பொருளை உருளடிப்படை உருவத்திற்கு மாற்ற உதவுகிறது. இங்கிலாந்து நாட்டைச் சேர்ந்த ஹென்றி மாட்ஸ்லே என்ற பொறியாளர் 1797-ஆம் ஆண்டு மரை வெட்டும் கடைசல் இயந்திரத்தை வடிவமைத்தார். இன்றைய நவீன கடைசல் இயந்திர வளர்ச்சிக்கு இவரது கண்டுபிடிப்பே அடிப்படை ஆகும்.

## வரலாறு

## உருவங்கள்

* உருளை (cylinder)
* கூம்பு (cone)
* கோளம், பந்து (sphere)

## எந்திர வினைகள்
இதன் மூலம் செய்யக்கூடிய வினைகள்:

*கடைதல் (turning)
*முகக்கடைதல் (face turning)
*கூம்புதல் (tapering)
*துளையிடுதல் (drilling & boring)
*மரையிடுதல் (threading)
*பொளைதல் (knurling)
*காடி எடுத்தல் (grooving)
*மூலை மழுக்குதல் (chamfering or filleting)
*சீராக்குதல் (finishing)

## பாகங்கள்

*தளம் (bed & base)
*தலைப் பகுதி (head stock)- சுழலியை சுழற்றும் இயங்குகருவிகள் உள்ள பகுதி.
*சுழலி (spindle)- பிடிப்பியை பொருத்துமிடம்.
*பிடிப்பி &(chuck)&(chuck key)- மூலப்பொருளை கவ்விக்கொள்ளும் கருவி.
*பின் தாங்கி (tail stock) - மூலப்பொருளை தாங்கவோ துளைகருவியை பிடிக்கவோ உதவுமிடம்.
*கருவிப்பீடம் (tool rest) - கருவிகளை தாங்கிப்பிடிக்குமிடம்.
*திருகேற்றி (lead screw) - கருவிப்பீடத்தின் அசைவுகளை கட்டுப்படுத்தும் கருவி.

## வகைகள்
*1.மர உருளுருவாக்கி (Woodworking lathes)
*2.உலோக உருளுருவாக்கி(Metalworking lathes)
:*2.1.சுழல்படுகை உருளுருவாக்கி (turret lathe)
:*2.2.நங்கூரவுருளை உருளுருவாக்கி (capstan lathe)
:*2.3.க.எ.க. உருளுருவாக்கி(க.எ.க.-கனிணி என் கட்டுப்பாடு) (CNC lathe)
:*2.4.பகுதானியங்கி உருளுருவாக்கி (semi automatic)
*3.கண்ணாடி உருளுருவாக்கி (Glassworking lathes)
*4.தகர உருளுருவாக்கி (Metal spinning lathes)
*5.ஆபரண உருளுருவாக்கி (Ornamental turning lathes)
*6.கடிகார உருளுருவாக்கி (Watchmaker's lathes)
*7.திருகுருவாக்கி (screw lathe)

## தொழிற்புரட்சி

இக்கடைசல் இயந்திரங்கள் இல்லாமல் 18ஆம் நூற்றாண்டில் தொழிற்புரட்சி நடந்திருக்க இயலாது. மரபு சார்ந்த வகைகள் என்று தற்போது வகைப்படுத்தப்படும் இயந்திரங்களான இக்கடைசல் இயந்திரம் மற்றும் அலைவு மைய இயந்திரங்கள் போன்றவை தொழிற்புரட்சியில் பெரும் பங்கு வகித்தவை. கடைசல் இயந்திரம் தவிர்த்து அகழ் இயந்திரமும் உள் எரி பொறி, நீராவிப் பொறி போன்ற முக்கியப் பொறிகளில் துளையிடுவதற்கு பயன்படுத்தப்பட்டன.

=வெளி இணைப்புகள் காணொளி=
*1.http://www.youtube.com/watch?v=9DXVOP0ZpEI
இவ்வெளி இணைப்பின் வலப்பக்கம் வரும் காணொளிகள் அனைத்தும் இவ்வெந்திரம் தொடர்பானதே.

## மேற்கோள்கள்

பகுப்பு:இயந்திரங்கள்
பகுப்பு:கருவிகள்
நடுவமெரிக்கப் பிரமிடுகளின் பட்டியல்

இது **நடுவமெரிக்கப் பிரமிடுகள் பட்டியல்** என்னும் தலைப்பிலான இப்பக்கம் நடுவமெரிக்காவில் உள்ள பிரமிடுகள் அல்லது சடங்குசார் அமைப்புகளின் பட்டியல் ஆகும். பிரமிடுகள் என்று அழைக்கப்பட்டாலும், இவ்வமைப்புக்களில் பல உண்மையில் பிரமிடுகள் அல்ல. மெக்சிக்கோவிலும், நடுவமெரிக்காவின் பிற பகுதிகளிலும், இவ்வகை அமைப்புகள் பல்வேறு பாணிகளில் அமைந்தனவாக நூற்றுக்கணக்கில் உள்ளன. இவை, ஒல்மெக், மாயன், தொல்தெக், அசுட்டெக் போன்ற பல்வேறு கொலம்பசுக்கு முற்பட்ட பண்பாடுகளைச் சேர்ந்த மக்களால் அமைக்கப்பட்டவை. இவற்றுட் பல இது போன்ற பல கட்டிடங்களை அமைத்த நகர அரசுகளால் கட்டப்பட்டவை. ஒவ்வொரு நகர அரசும் தனித்துவமான பாணிகளில் அமைந்த கட்டிடங்களைக் கட்டியுள்ளன. இவற்றுட் பெரும்பலானவை, கற்களும் சாந்தும் கொண்டு அமைக்கபட்டவை. எனினும் இவற்றுட் காலத்தால் முந்தியவையான சில கட்டிடங்கள் மண்ணால் ஆனவை.

## வெளியிணைப்புகள்
* பிரமிடுகள் 

பகுப்பு:நடுவமெரிக்கக் கட்டிடக்கலை
ஃபியூமரிக் அமிலம்

**ஃபியூமரிக் அமிலம்** (Fumaric acid) (அ) **''மாறுபக்க''-பியூட்டீன்டையோயிக் அமிலம்** ஒரு வேதிச் சேர்மமாகும். இதன் வாய்பாடு: HO2CCH=CHCO2H. இந்த வெண் திண்மச் சேர்மம் நிறைவுறா டைகார்பாக்சிலிக் அமிலங்களின் இரண்டு மாற்றியங்களில் ஒன்றாகும். மற்றொன்று, மேலியிக் அமிலமாகும். ஃபியூமரிக் அமிலத்தில் கார்பாக்சிலிக் அமிலத்தொகுதிகள் மாறுபக்கத்திலும், மேலியிக் அமிலத்தில் ஒரேப்பக்கத்திலும் உள்ளன. ஃபியூமரிக் அமிலம் பழச் சுவையைக் கொண்டது. இதன் உப்புகளும், மணமியங்களும் **ஃபியூமரேட்டுகள்** என்றழைக்கப்படுகின்றன. ஃபியூமரிக் அமிலம், அமிலத் தன்மை சீராக்கியாக உணவுச் சேர்ப்பில் உபயோகப்படுத்தப்படுகின்றது (E எண்: E297).

## மேற்கோள்கள்

பகுப்பு:உயிர்வேதியியல்
பகுப்பு:டைகார்பாக்சிலிக் அமிலங்கள்
பகுப்பு:உணவுச் சேர்பொருட்கள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
பாரம் (ஊர்)

thumb|200px|right|பாரம் எனப்படும் மலர்
குறிஞ்சிப்பாட்டு என்னும் சங்ககால நூல் 99 மலர்களின் பெயர்களைத் தொகுத்துக் கூறுகிறது. அவற்றுள் ஒன்று பாரம் என்னும் மலர். இக்காலத்தில் பாரிசாதம் என்னும் பெயரால் வழங்கப்படும் மலர் இது ஆகலாம். இந்தப் பாரம் மலர் மிகுதியாகப் பூத்திருந்த ஊர் **பாரம்**. இப்போது கேரள மாநிலம் கசரக்கோடு மாவட்டத்தில் அக்காலத்தில் இருந்த ஊர் பாரம் என எண்ணிப்பார்க்க முடிகிறது.

## பாரம் பற்றிய செய்திகள்
*சந்தன மரத்தைக் காவல்மரமாகக் கொண்ட நன்னன் பாரம் என்னும் ஊரைத் தலைநகராகக் கொண்டு ஆட்சி புரிந்துவந்தான்.  
*பாரம் என்னும் ஊரை மிஞிலி என்பவன் பாதுகாத்துவந்தான்.
*தொல்காப்பியத்துக்குப் பாயிரம் தந்துள்ள பனம்பாரனார் வாழ்ந்த ஊர் பனைமரங்களும் பாரமலர்களும் மிக்க பனம்பாரம். இது கடலால் கொள்ளப்பட்டது.
*பதிற்றுப்பத்து மூன்றாம் பத்தின் தலைவன் பல்யானைச் செல்கெழு குட்டுவனைத் துறவு பூணச் செய்து தன்னோடிருந்து தவம் மேற்கொள்ள அழைத்துச் சென்ற நெடும்பாரதாயனார் இந்தப் பாரம் ஊரில் வாழ்ந்தவர்.
*பாரம் என்னும் சொல் சுமை என்னும் பொருளில் சங்கநூல்களிலும் கையாளப்பட்டுள்ளது.

## சான்றுகள்

பகுப்பு:சங்க கால ஊர்கள்
மைல்கல் (செயற்திட்ட மேலாண்மை)

செயற்திட்ட மேலாண்மையில் **மைல்கல்** என்பது ஒரு தொகுதிப் பணிகள் நிறைவு செய்யப்பட்ட முடிவைக் குறிக்கும்.  ஒரு திட்டம் தனது கால அட்டவணையில் உள்ளதாக எனக் கணிக்க மைல்கல்கள் உதவுகின்றன.  குறிப்பிட்ட இலக்குகள் எட்டப்பட்டால் அவற்றின் அடிப்படையில் செயற்திட்டத்தைத் தொடரவும், அப்படி இல்லையென்றால் தகுந்த மாற்றங்களைச் செய்யவும் மைல்கல்கள் உதவுகின்றன.

பகுப்பு:செயற்திட்ட மேலாண்மை
பருவூர்ப் பறந்தலை

கடலூர் மாவட்டம் விருத்தாச்சலம் எனப்படும் பழமலை  ஊரைச் சூழ்ந்துள்ள ஊர்களில் ஒன்று பருவூர். 

இது சங்ககாலத்தில் நெல் விளையும் நிலமாகத் திகழ்ந்தது. 

(இந்த ஊரில் சேர வேந்தன் பொறையனும் பாண்டியனும் ஒன்று சேர்ந்து சோழனைத் தாக்கினர்.) 

சோழப் பெருவேந்தன் சார்பில் அஃதை என்ற பெண்ணின் தந்தை போரிட்டான். 

போரில் இருபெரு வேந்தரும் மாண்டனர். போர் நடந்த இடம் பருவூர்ப் பறந்தலை. இந்தப் போரில் இருபெரு வேந்தந்தர்களின் போர்யானைகளையும் அஃதை-தந்தை கைப்பற்றிக்கொண்டான். 

இந்தச் செய்தி ஊருக்கெல்லாம் தெரிந்தது போலத் தலைவன் பரத்தை ஒருத்தியோடு ஊரில் திரிந்தது ஊருக்கெல்லாம் தெரிந்துவிட்டது என்று தோழி தலைவனிடம் கூறித் தலைவனை அவன் வீட்டுக்குள் நுழையக்கூடாது என்று சொல்லித் தடுப்பதாகப் பாடல் அமைந்துள்ளது. 

பாடலைப் பாடிய புலவர் மருதம் பாடிய இளங்கடுங்கோ. பாடல் அகநானூறு 96.

பகுப்பு:சங்க கால ஊர்கள்
பகுப்பு:சேரர் போர்கள்
பணி (செயற்திட்ட மேலாண்மை)

செயற்திட்ட மேலாண்மையில், **பணி** என்பது காலம், செலவு, வளத் தேவைகள் வரையறை செய்யப்பட்ட ஒரு வேலைக் கூறு ஆகும்.  ஒரு செயற்திட்டத்தை பணிகளாகப் பிரித்து, அந்தப் பணிகளை நிறைவேற்றுவதன் மூலம் செயற்திட்டத்தை நிறைவேற்றலாம்.  செயற்திட்டத்துக்கு தேவையான வளங்களை அறியவும், கால அட்டவணையைச் செய்யவும் அதை பணிகளாகப் பிரிப்பது முக்கியமாகிறது.

## வெளி இணைப்புகள்
* Defining Work Tasks

பகுப்பு:செயற்திட்ட மேலாண்மை
ஒத்துழைப்பு

**ஒத்துழைப்பு** என்பது ஒரு செயற்பாட்டில் ஒன்றாக இயைந்து ஈடுபடுவதைக் குறிக்கும். குடும்பத்தில், வேலையில், நாட்டில், இயற்கையில் என பல சூழல்களில் ஒத்துழைப்பு ஒரு கூறாக உள்ளது. ஒத்துழைப்பு ஒரு மாற்று போட்டி ஆகும்.

பகுப்பு:செயற்திட்ட மேலாண்மை
பகுப்பு:விலங்கின நடத்தையியல்
செயற்திட்ட ஒருங்கிணைப்பு

**செயற்திட்ட ஒருங்கிணைப்பு** என்பது செயற்திட்ட மேலாண்மையின் ஒரு உட்கணம் (subset) ஆகும்.  ஒரு செயற்திட்டத்தின் பல்வேறு பணிகளை, வளங்களை, தகவலை ஒருங்கிணைத்து, அந்த செயற்திட்டத்தை நிலையாக நிறைவேற்ற உதவுவதே செயற்திட்ட ஒருங்கிணைப்பின் நோக்கம் ஆகும்.

## வெளி இணைப்புகள்
* Project Manager or a Project Coordinator 
* What Is Project Coordination?

பகுப்பு:செயற்திட்ட மேலாண்மை
செயற்திட்ட முக்கோணம்

**செயற்திட்ட முக்கோணம்** என்பது ஒரு செயற்திட்டத்தில் முக்கியம் பெறும் மூன்று காரணிகளையும் காட்சிப்படுத்தி, அவை ஒவ்வொன்றும் ஒன்றோடு ஒன்று போட்டி போடுகின்றன என்பதைச் சுட்டிக் காட்டும் ஒரு வரைபடம் ஆகும்.  பொதுவாக நேரம், தரம், நிதி ஆகிய மூன்றில் இரண்டையே தெரிவு செய்ய முடியும்.  எ.கா வேகமாவும் தரமாகவும் செய்ய வேண்டுமாயின் கூடிய நிதி தேவை.  வேகமாகவும் குறைந்த செலவில் செய்ய வேண்டுமாயின் தரம் குறையும்.  

பகுப்பு:செயற்திட்ட மேலாண்மை வரைபடங்கள்
பணி இலக்குக் கூற்று

**பணி இலக்குக் கூற்று** (Mission Statement) என்பது ஒர் அமைப்பின் செயற்பாடுகள் என்ன, பயனாளர்கள் யார், சிறப்புகள் என்ன, உத்திகள் அல்லது நுட்பங்கள் எவை என்பதை சுருக்கமாகத் தரும் கூற்று ஆகும்.  தொலைநோக்குக் கூற்று பரந்த பார்வையுடன் அமைய, பணி இலக்குக் கூற்று துல்லியமாக அமையும்.  இவை அமைப்பின் வியூக திட்டமிடலின் ஒரு அங்கமாகும்.  திறனான பணி இலக்குக் கூற்று அமைப்புக்கு வழிகாட்டியாகவும், ஊக்கியாகவும் இருக்கும்.  

பகுப்பு:அமைப்புகள்
பகுப்பு:வியூகம்
ஏ. நவநீதகிருஷ்ணன்

**ஏ. நவநீதகிருஷ்ணன்** என்பவர்  2011 ஆம் ஆண்டில் அதிமுக ஆட்சி ஏற்பட்டவுடன் நியமிக்கப்பட்ட தமிழக அரசுத் தலைமை வழக்குரைஞர் ஆவார். இவர் தஞ்சாவூர் மாவட்டம், ஒரத்தநாடு வட்டம், மேற்கு பொன்னாப்பூர் கிராமத்தில் பிறந்தவர். தஞ்சாவூர் பூண்டி புஷ்பம் கல்லூரியில் பட்டப் படிப்பு பயின்ற இவர், சென்னை அரசு சட்டக் கல்லூரியில் சட்டப் படிப்பை முடித்தார். கடந்த 27 ஆண்டுகளுக்கும் மேலாக வழக்கறிஞராக பணியாற்றி வருகிறார். சென்னை உயர் நீதிமன்றத்தில் அரசு குற்றவியல் கூடுதல் தலைமை வழக்கறிஞர், தமிழ்நாடு அரசுப் பணியாளர் தேர்வாணைய தலைவர், தஞ்சாவூர் ராஜா சரபோஜி அரசு கலைக்கல்லூரியில் பகுதி நேர விரிவுரையாளர் ஆகிய பொறுப்புகளில் பணியாற்றியுள்ளார். வருமானத்துக்கு அதிகமாக சொத்து சேர்த்ததாக தொடரப்பட்ட வழக்கில் முதல்வர் ஜெயலலிதாவுக்கு ஆதரவாக நவநீதகிருஷ்ணன் ஆஜராகியுள்ளார். இந்திய நாடாளுமன்றத்தின் மேலவையான  மாநிலங்களவை உறுப்பினர் டி. எம். செல்வகணபதி தகுதி நீக்கம் செய்யப்பட்டதையடுத்து ஏற்பட்ட வெற்றிடத்தை நிரப்புவதற்காக நடத்தப்பட்ட இடைத் தேர்தலில், அ.தி.மு.க.வைச்சேர்ந்த ஏ.நவநீதகிருஷ்ணன் ஜூன் 26,  2014 முதல் ஜூன் 29, 2016 வரையிலான காலத்துக்கு தேர்ந்தெடுக்கப்பட்டார்.

## மேற்கோள்கள்

பகுப்பு:தமிழ்நாடு தலைமை வழக்குரைஞர்கள்
பகுப்பு:வாழும் மக்கள்
பகுப்பு:தஞ்சாவூர் மாவட்ட மக்கள்
பகுப்பு:1956 பிறப்புகள்
பகுப்பு:நாடாளுமன்ற அ. தி. மு. க. உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
செயற்திட்ட மேலாண்மைத் தலைப்புகள் பட்டியல்

* செயற்திட்டம் - project
* portfolio management
* program management
* செயற்திட்ட மேலாண்மை
:* செயற்திட்ட ஒருங்கிணைப்பு

* இலக்கு
* வாய்ப்பு
* Uncertainty
* இடர்
* சந்தர்ப்பச்செலவு
* தேவைகள் - Requirements
* Requirement prioritization
* Deliverable
* Responsibility assignment matrix
* பணி
* வளங்கள்
:* Subject-matter expert
* Issue
* சார்புநிலை

## செயற்திட்ட கட்டுறுக்கள்
* கட்டுறு
* செயற்பரப்பு
* செலவு
* கால அட்டவணை
* performance
* மூன்று கட்டுறுக்கள்: செயற்பரப்பு, நேரம், செலவு
* மேலதிக கட்டுறுக்கள்: தரம், வளங்கள், இடர்கள்

## செயற்திட்ட மேலாண்மை திறன்கள்
### உறவாடல் திறன்கள்
* தொடர்பாடல் – communication
* தலைமைத்துவம் – leadership
* ஊக்குவிப்பு – moativation
* முரண்பாடு தீர்த்தல் – conflict resolution
* பேச்சுவார்த்தை – negotiation
* சிக்கல் தீர்த்தல் – problem solving

### பொது மேலாண்மைத் அறிவும் திறங்களும்
* நிதியியல்
* கணக்கியல்
* கொள்முதலும் ஒப்பந்தங்களும்
* விற்பனையும் சந்தைப்படுத்தலும்
* உற்பத்தி
* அமைப்புகளின் நடத்தைகள்
* நலமும் பாதுகாப்பும்
* தகவல் தொடர்பாடல் தொழில்நுட்பம்

### செயற்திட்ட சூழலைப் புரிந்து கொள்ளல்
* பண்பாடு & சமூகம்
* சர்வதேசம், அரசியல்
* பெளதீகச் சூழல்

### செயற்கள அறிவு, சீர்தரங்கள், விதிகள்
* functional disciplines
* நுட்பவியல் கூறுகள்
* துறைசார் விடயங்கள்

## செயற்திட்ட பங்குத்தாரர்கள்
* வாடிக்கையாளர்கள்/பயனாளர்கள்/செயற்திட்ட ஆதரவாளர்கள்
* செயற்திட்ட அணி
:* செயற்திட்ட முகாமையாளர்/மேலாளார்
* அமைப்பு

பகுப்பு:தொழில்நுட்பம் தலைப்புகள் பட்டியல்
பகுப்பு:சமூகம் தலைப்புகள் பட்டியல்
பகுப்பு:செயற்திட்ட மேலாண்மை
செயற்திட்டப் பட்டயம்

**செயற்திட்டப் பட்டயம்** அல்லது **செயற்திட்ட வரையறை** என்பது செயற்திட்டத்தின் முக்கிய உற்பத்திகள் (key deliverables), செயற்பரப்பு, நிதி மற்றும் வளங்கள், முன்னுரிமைகள், பங்காளர்கள் (பயனாளர்கள், செயற்திட்ட முகாமையாளர், அணி) உட்பட்டவற்றை எடுத்துரைக்கும் ஆவணம் ஆகும்.  இது பொதுவாக யார் செயற்திட்டத்தை வேண்டுகிறார்களோ அவர்களால் செயற்திட்ட முகாமையாளரின் உள்ளீடுகளோடு உருவாக்கப்படும்.  இது ஒரு மேல் நிலை ஆவணம் ஆகும்.

## பட்டயம் பதில் தரவேண்டிய முக்கிய கேள்விகள்
* என்ன நிறுவனத் தேவையை இந்த செயற்திட்டம் நிறைவு செய்கிறது?
* இந்த செயற்திட்டத்தின் நோக்கம் என்ன?
* இந்த செயற்திட்டம் நிறுவனத்தில் எந்த வியூக நோக்கங்களை நிறைவேற்றுகிறது?
* வாடிக்கையாளரின் முன்னிரிமைகள் எவை? காலம், செலவு, தரம், செயற்பரப்பு?
* வாடிக்கையாளரின் எந்தளவு இடரைப் பொறுத்துக் கொள்வார்?
* எந்தவகை மனித வளங்கள் இந்த செயற்திட்டத்துக்கு தேவை?
* Deliverables எவை?  
* மைல்கல்கள் எவை?

## வெளி இணைப்புகள்
* Project Charter

பகுப்பு:செயற்திட்ட மேலாண்மை
பகுப்பு:உற்பத்தியும், தயாரிப்பும்
ஹெர்வால்ட் ராம்ஸ்போத்தம், முதலாம் சோல்பரி பிரபு

**ஹெர்வால்ட் ராம்ஸ்போத்தம், முதலாம் சோல்பரி பிரபு** (*Herwald Ramsbotham, 1st Viscount Soulbury*, 6 மார்ச் 1887 &ndash; 30 சனவரி 1971) என்பவர் ஐக்கிய இராச்சியத்தைச் சேர்ந்த பழமைவாதக் கட்சி அரசியல்வாதி. இவர் 1931 முதல் 1941 வரை ஐக்கிய இராச்சியத்தில் அமைச்சராகவும் 1949 முதல் 1954 வரை இலங்கையின் மகாதேசாதிபதியாகவும் பணியாற்றினார்.

## வாழ்க்கைச் சுருக்கம்
1915 ஆம் ஆண்டில் இராணுவத்தில் தற்காலிக லெப்டினன்ட் ஆகப் பதவி வகித்தவர் பின்னர் கப்டனாகவும், மேஜராகவும் பதவி உயர்வு பெற்றார். 1929 ஆம் ஆண்டில் லான்காஸ்டர் தொகுதியில் போட்டியிட்டு நாடாளுமன்றத்துக்குத் தெரிவானார். 1931 முதல் பல்வேறு அரசுப் பணிகளில் உயர்பதவிகளை வகித்தார். 1941 ஏப்ரலில் அமைச்சரவையில் இணைந்தார். 1941 ஆம் ஆண்டு ஆகத்து மாதத்தில் பக்கிங்ஹாம் கவுண்டியில் "சோல்பரி" ஆக நியமனம் பெற்றார். 1944-1945 வரை சோல்பரி ஆணைக்குழுவின் தலைவராகப் பணியாற்றினார். 1949 முதல் 1954 வரை விடுதலை பெற்ற இலங்கையின் மகாதேசாதிபதியாக ஆறாம் ஜோர்ஜ் மன்னரால் நியமிக்கப்பட்டார். 1954 சூன் மாதத்தில் இவருக்கு பக்கிங்ஹாம் கவுண்டியின் **சோல்பரி பிரபு** (*Viscount Soulbury*) என்ற பட்டம் கொடுக்கப்பட்டது.

## குடும்பம்
சோல்பரி பிரபு சனவரி 1971 இல் 83வது அகவையில் காலமானார். இவரது மூத்த மகன் ஜேம்ஸ் ராம்ஸ்போதம் யாழ்ப்பாணம் யோகசுவாமிகளின் துறவுச் சீடர்களில் ஒருவராவார். கடைசி மகன் பீட்டர் ராம்ஸ்போத்தம் 1974 முதல் 1977 வரை ஐக்கிய அமெரிக்காவிற்கான பிரித்தானியத் தூதுவராக இருந்தவர்.

## மேற்கோள்கள்

பகுப்பு:1887 பிறப்புகள்
பகுப்பு:1971 இறப்புகள்
பகுப்பு:இலங்கையின் மகா தேசாதிபதிகள்
பகுப்பு:பிரித்தானிய அரசியல்வாதிகள்
செம்மொழி (இதழ்)

**செம்மொழிச் செய்தி மடல்** என்பது சென்னையிலுள்ள செம்மொழித் தமிழாய்வு மத்திய நிறுவனம் மூலம் வெளியிடப்பட்டு வரும் இதழாகும்.இந்த இதழின் முதன்மை ஆசிரியராக பேராசிரியர் ச. மோகன் என்பவரும், ஆசிரியராக பேராசிரியர் க.இராமசாமி என்பவரும், இணையாசிரியர்களாக பேராசிரியர் இ. சுந்தரமூர்த்தி, முனைவர் இரெ.குமரன், முனைவர் ந. அரணமுறுவல் போன்றோர் இருந்து வருகின்றனர்.

பகுப்பு:தமிழ்நாட்டுத் தமிழ் இதழ்கள்
பகுப்பு:தமிழியல் தமிழ் இதழ்கள்‎
செயற்றிட்ட வரைவு

**செயற்றிட்ட மேலாண்மை வரைவு** (Project management plan) அல்லது **செயற்றிட்ட வரைவு** (Project plan) என்பது ஒரு செயற்திட்டம் எவ்வாறு நிறைவேற்றப்பட வேண்டும், கண்காணிக்கப்பட வேண்டும், கட்டுப்படுத்தப்பட வேண்டும் என்பதை தொகுத்துத் தரும் ஓர் ஆவணம் ஆகும்.  இந்த ஆவணத்திற்கு செயற்திட்ட முகாமையாளரே (மேலாளார்) பொறுப்பாவார்.  ஒரு செயற்திட்டத்தின் பல்வேறு கூறுகளை உள்ளடக்கி இந்த ஆவணம் அமையும்.

**பிராஜெட் மானேஜுமன்ட் பாடி ஒஃப் நாலேஜ்** என்ற ஆங்கிலப் புத்தகத்தின் படி, செயற்றிட்ட வரைவு என்பது:

*செயற்றிட்ட நிறைவேற்றத்திற்கும், செயற்றிட்ட கட்டுப்பாட்டிற்குமான ஒரு முறைசார்ந்த அங்கீகரிக்கப்பட்ட ஆவணம் ஆகும்*

## குறிக்கோள்

செயற்திட்ட நிரலின் குறிக்கோள்கள் பின்வருகின்ற கேள்விகளை விவரிப்பதாய் இருத்தல் வேண்டும் :

***ஏன்?**
***எப்படி?**
***யார்?**
***எப்பொழுது?**

பகுப்பு:செயற்திட்ட மேலாண்மை
பணி உடைப்பு கால அட்டவணை

**பணி உடைப்பு கால அட்டவணை** என்பது ஒரு செயற்திட்டதின் செயற்பரப்புக்கு உட்பட்ட பணிகளை அவற்றை நிகழ்த்தக் கூடிய அடிப்படையில் உடைத்தல் அல்லது பிரித்தல் ஆகும்.  இது செயற்திட்ட மேலாண்மையில் ஒரு அடிப்படை ஆவணம் ஆகும்.  இதனைப் பயன்படுத்தியே காலம், செலவு, மாற்றங்கள் நிர்வாகிக்கப்படும்.

## உருவாக்குதல்
* உள்ளீடுகள்: செயற்பரப்பு ஆவணம், தேவைகள் ஆவணம், அமைப்பு வளங்கள்
* நுணுக்கங்களும் கருவிகளும்: உடைத்தல், பிரித்தல்
* வெளியீடுகள்: பணி உடைப்பு கட்டமைப்பு, பணி உடைப்பு கால அட்டவணை
## சான்றுகள்

பகுப்பு:செயற்திட்ட மேலாண்மை
பகுப்பு:உற்பத்தியும், தயாரிப்பும்
சார்புநிலை (செயற்திட்ட மேலாண்மை)

செயற்திட்ட மேலாண்மையில் **சார்புநிலை** (dependency) என்பது பணிகள் நிறைவேற்றப்பட வேண்டிய கால வரிசையுடனும், பணிகளுக்கு இடையேயான இணைப்புகளுடனும் தொடர்புடையது.  ஒரு பணி இன்னொன்றில் தங்கி இருக்குமா?  பல பணிகள் சம காலத்தில் செய்யப்படக் கூடியவையா? வெளிக் காரணிகளில் பணி தங்கி உள்ளதா? போன்ற கேள்விகளுக்கு பதில்தர ஒரு செயற் திட்டத்தின் சார்புநிலைகளை விளங்கிக் கொள்ளல் அவசியமாகும்.

## பொதுவான சார்புநிலை வகைகள்
# முடிக்கவேண்டும் தொடங்குவதற்கு(மு.தொ) (Finish to Start)
#* A மு.தொ B என்பது "A யை முடிக்கு முன்னர் B யைத் தொடங்க முடியாது" என்பதைக் குறிக்கும். இன்னொரு வகையிற் சொல்வதானால், "செயல் B யைத் தொடங்க வேண்டுமாயின் செயல் A முடிந்திருக்க வேண்டும்".
#* 
#* *(அத்திவாரம் வெட்டுதல்) மு.தொ (காங்கிரீட்டு இடுதல்)
# முடிக்கவேண்டும் முடிப்பதற்கு (மு.மு) (Finish to Finish)
#* A மு.மு B என்பது "A யை முடிக்கு முன்னர் B யை முடிக்க முடியாது" என்பதைக் குறிக்கும். இன்னொரு வகையிற் சொல்வதானால், "செயல் B யை முடிக்க வேண்டுமாயின் செயல் A முடிந்திருக்க வேண்டும்".
#* 
#* *(கடைசி அத்தியாயத்தை எழுதி முடித்தல்) மு.மு (முழு நூலையும் எழுதி முடித்தல்)*
# தொடங்கவேண்டும் தொடங்குவதற்கு (தொ.தொ) (Start to Start)
#* A தொ.தொ B என்பது "A யைத் தொடங்கு முன்னர் B யைத் தொடங்க முடியாது" என்பதைக் குறிக்கும். இன்னொரு வகையிற் சொல்வதானால், "செயல் B யைத் தொடங்க வேண்டுமாயின் செயல் A யைத் தொடங்கியிருக்க வேண்டும்".
#* 
#* *(செயல் திட்ட வேலைகளைத் தொடங்குதல்) தொ.தொ (திட்ட மேலாண்மை வேலைகளைத் தொடங்குதல்)*
# தொடங்கவேண்டும் முடிப்பதற்கு(தொ.மு)(Start to Finish) 
#* A தொ.மு B என்பது "A யைத் தொடங்கு முன்னர் B யை முடிக்க முடியாது" என்பதைக் குறிக்கும். இன்னொரு வகையிற் சொல்வதானால், "செயல் B யைத் தொடங்க வேண்டுமாயின் செயல் A யை முடித்திருக்க வேண்டும்".
#* 
#* *(புதிய முறை மாற்றுத் தொடக்கம்) தொ.மு (முந்திய முறை மாற்று முடிதல்)''

## மேற்கோள்கள்

பகுப்பு:செயற்திட்ட மேலாண்மை
கஞ்சமலை

**கஞ்சமலை** என்பது சேலம் மாவட்டத்தில் உள்ள ஒரு மலை ஆகும். இந்த மலையில் சித்தர்கள் அதிகம் வாழ்ந்ததாகச் சொல்லப்படுகிறது. சேலம் மாநகரத்திலிருந்து வடமேற்கு திசையில் இம்மலை அமைந்துள்ளது. சேலத்திலிருந்து இளம்பிள்ளைக்குச் செல்லும் வழியில் மலையின் வடக்கு அடிவாரத்தில் சித்தர்கோயில் அமைந்துள்ளது. சித்தர் கோயிலின் அருகில் ஒரு நீரோடை ஓடுகிறது. 
இது வற்றாத நீருற்றாக உள்ளது. இந்த மலையின் இரும்புத்தாது கலந்த இந்த நீர் நோயை நீக்கும் அருமருந்தாகச் சொல்லப்படுகிறது. இந்த மலையில் காளங்கிநாதர் என்ற சித்தர் வாழ்ந்தார் என்பதற்கான குறிப்பு திருமூலர் திருமந்திரத்தில் உள்ளது. மலையின் உச்சியில் மேல்சித்தர்கோயில், கரியபெருமாள் கோயில் ஆகிய கோயில்கள் உள்ளன. மலையடிவாரத்தில் உள்ள சித்தர் கோயிலில் இருந்து சிறிய வழித்தடத்தில் நடந்து மேல்சித்தர் கோயிலுக்குச் செல்லலாம். மேல்சித்தர்கோயில் அருகில் ஓர் ஊற்றும் நீரோடையும் உள்ளது.மலையின் தென்பகுதியில் சடையாண்டி ஊற்று உள்ளது. இந்த இடத்தில் சடையாண்டிச் சித்தர் வாழ்ந்ததாகச் சொல்லப்படுகிறது. 

## கஞ்சமலைக் காட்சிக்கூடம்

File:A monkey in Kansamalai.JPG|கஞ்சமலைக்குரங்கு
File:A view of Kanjamalai, Salem.JPG|கஞ்சமலையின் தோற்றம்
File:A view of Kanjamalai, Salem 1.JPG|கஞ்சமலையின் காட்சி
File:A view of Neem leaves in Kanjamalai, Salem.JPG|கஞ்சமலை வேப்பமரம் 
File:A view of Kanjamalai.JPG|கஞ்சமலையின் கவின் காட்சி
File:A view of Kanjamalai 1.JPG|கஞ்சமலையின் அழகுக்காட்சி
File:A view of Kanjamalai 2.JPG|கஞ்சமலையின் எழில்காட்சி
File:A low angle view of Kanjamalai.JPG|கஞ்சமலையின் இன்காட்சி
File:A temple bell.JPG|கஞ்சமலை சிவன் கோவில் மணி
File:A view of Trisul.JPG|கஞ்சமலை சிவன் கோவில் திரிசூலம்


## மேற்கோள்கள்


பகுப்பு:சேலம் மாவட்டத்திலுள்ள மலைகள்
பிரிட்டோரியா

[thumb|The [Union Buildings, seat of South Africa's government.]]

**பிரிட்டோரியா** (en:Pretoria), தென்னாபிரிக்காவின் செயலகத் தலைநகரம் ஆகும். இது கோட்டெங் மாகாணத்தின் வட பகுதியில் அமைந்துள்ளது. தென்னாபிரிக்காவின் சட்டமன்ற தலைநகரமாக கேப் டவுனும், நீதித்துறைத் தலைநகரமாக புளூம்பொன்டெயினும் விளங்குகின்றன. இது ஷ்வானே நகர மாநகரசபையினுள் அமைந்துள்ளது.


File:Uniegebou.jpg|ஒன்றிய கட்டிடங்கள்
File:South Africa-Pretoria-National Botanical Gardens03.jpg|தேசிய தாவரவியல் பூங்காக்கள்
File:Pretoria CBD1.jpg|பிரிட்டோரியா
File:Old Arts Faculty Building, University of Pretoria.jpg|பிரிட்டோரியா பல்கலைக்கழகம்


பகுப்பு:தென்னாப்பிரிக்க நகரங்கள்
பகுப்பு:உலகக்கோப்பை கால்பந்து நடைபெற்ற நகரங்கள்
பகுப்பு:ஆப்பிரிக்கத் தலைநகரங்கள்
நீர்க்கோவை

**நீர்க்கோவை ** (Ascites, கிரேக்கம் *askites*, "baglike") இரையகக் குடலியவியல் மருத்துவத்தில் பரிவிரிக்குழியில் பாய்மச் சேகரிப்பினைக் குறிக்கும் ஓர் கலைச்சொல்லாகும். இந்த மருத்துவ நிலமை **பரிவிரிக்குழி பாய்மம்**, **பரிவிரிப் பாய்ம  மிகுதி**, **பரிவிரிநீர்த்தல்** அல்லது  **அடிவயிற்று நீர்வீக்கம்** என்றெல்லாமும் அறியப்படுகிறது. இந்த நிலைமை பெரும்பாலும் கல்லீரல் இழைநார் வளர்ச்சியாலும் தீவிர கல்லீரல் நோயினாலும் ஏற்பட்டாலும் இதன் இருப்பினைக் கொண்டு பிற முக்கிய மருத்துவச் சிக்கல்களையும் அடையாளம் காண முடியும்.  குருதிப் பரிசோதனை, அடிவயிற்று மீயொலி நோட்டம் , ஊசி கொண்டு பாய்ம வெளியேற்றம் அல்லது துளைத்து வடித்தல் (சில நேரங்களில் மருத்துவ சிகிட்சையாகவும்) ஆகியன கொண்டு இதன் காரணங்களை அறுதியிட இயலும். மருந்துகள் (சிறுநீரிறக்கிகள்), துளைத்து வடித்தல், மற்றும் அடையாளம் காணப்பட்ட காரணத்தை குவியப்படுத்திய பிற சிகிட்சை முறைகள் கொண்டு இதற்கான சிகிட்சை அளிக்கப்படுகிறது.
## மேற்கோள்கள்

பகுப்பு:நோய்கள்
பகுப்பு:சமிபாட்டுத் தொகுதி நோய்கள்
வட்டரங்கு

right|300px
**வட்டரங்கு** (Circus) வேடிக்கையான சில நிகழ்ச்சிகளை நடத்தும் அரங்கமாகும். இவ்வரங்கில் விலங்கு, பறவைகளைக் கொண்டு வேடிக்கை நிகழ்ச்சிகள் செய்து காண்பிக்கப்படுகின்றன. சிறுமிகள், பெண்களைக் கொண்டு சீருடற்பயிற்சி (gymnastics) மற்றும் பல சாகச நிகழ்ச்சிகளைச் செய்து காண்பிக்கின்றனர். உயரத்திலிருந்து கம்பி விளையாடுதல், வாகனங்களைக் கொண்டு சாகசங்கள் செய்தல் போன்றவையும் நிகழ்த்தப்படுகின்றன. குள்ளமானவர்கள், மிக உயரமானவர்கள் போன்றவர்களைக் கொண்டு கோமாளி வேடமிட்டு வேடிக்கை செய்து அரங்கத்திலிருப்பவர்களை மகிழச்
செய்தல் போன்றவை நடத்தப் பெறுகின்றன.

## பயிற்சி
சர்க்கஸ் தொழிலை பாதுகாக்கும் பொருட்டு பயிற்சி மையமொன்று தலச்சேரியில் கேரள மாநில அரசின் சார்பாக, 2010இல், "சர்க்கஸ் அகடமி' எனும் பெயரில் துவக்கப்பட்டது.

## மேற்கோள்கள்

## வெளி இணைப்புகள்
*http://www.thalassery.info/circus.htm

பகுப்பு:விலங்குத் தொழிற்கூட்டு
பகுப்பு:நிகழ்த்து கலை
ஒலியொளிர்தல்

**ஒலியொளிர்வு** அல்லது **ஒலியொளிர்தல்** *(sonoluminescence)* என்பது அழுத்தமான ஒலிப்புலத்திற்கு உட்படுத்தப்பட்ட நீர்மத்தில் உள்ள குமிழிகள் ஒளி அலைகளை வெளியிடுதல் ஆகும்.

## வரலாறு
1934 ஆம் ஆண்டு இடாய்ச்சுலாந்தில் உள்ள கியோலோன் பல்கலைக்கழகத்தில் (University of Cologne)  நடந்த ஒலியெதிர்வி (sonar) ஆய்வொன்றின் போது எச். ஃபிரன்செல் (H. Frenzel) மற்றும் எச். சூல்ட்டெசு (H. Schutes) ஆகியோர் இவ்விளைவைக்  கண்டறிந்தனர். அவர்கள் அப்போது பல நீர்க்குமிழிகள் ஒளிர்வதைக் கண்டறிந்தனர். பல ஆராய்ச்சிகளுக்குப் பின் 1988 ஆம் ஆண்டு ஃபிலிப் கெய்டன் என்பவர் தனி நீர்க்குமிழி ஒன்றிலிருந்து ஒலியொளிர்வை நிகழ்த்திக் காட்;டினார்.

## பண்புகள்
ஒரு போதுமான அலை நீளமுள்ள ஒலியலை,  நீரினுள் செலுத்தப்படும் போது அது எளிதில் உடையக் கூடிய வளிக்குமிழி (காற்றுக்குமிழி)யை  உருவாக்குகிறது. ஆய்வகங்களில் ஒரே நீர்க்குமிழி மீண்டும் மீண்டும் தோன்றி மறையும் படி செய்ய முடிகிறது.

* அழுத்தமான ஒலிப்புலத்திற்கு ஆளாக்கப்படும் போது இக் குமிழிகள் மிகக் குறுகிய காலத்திற்கு ஒளியை வெளியிடுகின்றன. (35 முதல் சில நூறு பிக்கோ நொடிகள்) 
* மந்த வாயுக்களைச் சேர்க்கும் போது ஒளிர்வின் செறிவு அதிகமாகிறது. 
* குமிழி வெப்பநிலை 2300 முதல் 5100 கெல்வின் வரை இருக்கும். (சூரியனின் மேற்பரப்பு வெப்பநிலை - 5,8000 கெல்வின்) 
## உருவாகும் விதம்

## உயிரியல் ஒலியொளிர்வு
கடல் வாழ் இறால் வகையில் ஒன்றான அல்ஃபிடே குடும்ப இறால்கள் நீலத்திமிங்கலத்துக்கு அடுத்த படியாக கடலில் வாழும் அதிக இரைச்சலிடும் விலங்கு ஆகும். இது தனது நகங்களின் மூலம் துளை குமிழிகளை (குழிவுகளை) உருவாக்குகிறது. இது 80,000 பாஸ்கல் அழுத்தத்தையும் 218 டெசிபல் அளவு ஒலியையும் உண்டாக்கக் கூடியது. இந் நிகழ்வின் போது ஒலியொளிர்வு நிகழ்கிறது. இந்த ஒளியொளிர்தல் வெறும் கண்களால் காண முடியாதது.
மேலும் இது மற்ற உயிரியல் ஒளிர்வுகளைப் போல முக்கியத்துவம் வாய்ந்ததும் அன்று.
## மேற்கோள்கள்
  

பகுப்பு:ஒலி ஆய்வியல்
பகுப்பு:ஒளி
மெரீனோ

**மெரீனோ** என்பது கம்பளிக்காக வளர்க்கப்படும் ஸ்பெயினைச் சேர்ந்த ஒரு புகழ்பெற்ற செம்மறி ஆட்டினமாகும்.

## விளக்கம்
இந்த ஆடுகள் வெண்மையான முகமும், காதுகளும் கொண்டவையாகவும், கிடாக்கள் கொம்புகளோடும், பெட்டைகளை கொம்புகள் அற்றும் இருக்கும். இந்த ஆடுகளில் பெரும்பாலான ஆடுகளில் தலையும், கால்களும் ரோமத்தினால் மூடப்பட்டிருக்கும். வறண்ட மற்றும் மாறுபட்ட காலநிலைகளிலும் நன்கு வளரக்கூடிய திறன் கொண்டது.
மற்ற இனங்களைக் காட்டிலும் இவ்வினப் பெட்டை ஆடுகள் அதிக காலம் வாழக்கூடியனவாகவும் உள்ளன. 

செம்மறிகள் யாவற்றினும் இதனுடைய முடியே மிகவும் மென்மையானது. இது பொதுவாக தடகள விளையாட்டு ஆடைகளின் தயாரிப்புக்குப் பயன்படுத்தப்படுகிறது. இவற்றின் முடி பின்வரும் தன்மைகளின் காரணமாக தடகள விளையாட்டு ஆடை தயாரிப்பில் விரும்பிப் பயன்படுத்தப்படுகின்றது.

* உடல் வெப்பநிலையைப் பராமரிக்கிறது. வெதுவெதுப்பாக இருந்தாலும் இவை அணிபவரின் உடல் வெப்பநிலையை மிகவும் அதிகரிப்பதில்லை. மேலும் இவை வியர்வையை நன்கு உறிஞ்சிக் கொள்கின்றன.
* பருத்தியைப் போல ஈரத்தை உறிஞ்சிக் கொண்டாலும் ஈரமாக இருக்கையிலும் வெதுவெதுப்பாகவே இருக்கின்றது.
* மற்ற கம்பளி வகைகளைப் போலவே மெரீனோவிலும் பாக்டீரியாவை எதிர்க்கும் திறன் கொண்ட லெனோலின் உள்ளது.
* கிடைக்கும் கம்பளிகளில் மெரீனோவின் கம்பளியே மிகவும் மென்மையானது.

## மேற்கோள்கள்

பகுப்பு:செம்மறி ஆடுகள்
சினாம்பா

thumb|300px|right|தற்கால சினாம்பாக்கள்
**சினாம்பா** என்பது நடு அமெரிக்காவில் பண்டைக்காலத்தில் கடைப்பிடிக்கப்பட்ட ஒரு வேளாண்மை முறையாகும். மெக்சிக்கோ பள்ளத்தாக்கில் உள்ள ஏரிகளில் ஆழம் குறைந்த படுகைகளில் பயிர்செய்ய ஏற்ற மண்ணைக் கொண்டு அமைக்கப்பட்டட செவ்வக வடிவிலான பகுதிகள் இம்முறையில் பயிர்செய்ய பயன்படுத்தப்பட்டன. மிதக்கும் தோட்டங்கள் என்று பொதுவாக அறியப்பட்ட இவற்றின் அளவு 30 மீட்டர் நீளமும் 2.5 மீட்டர் அகலமுமாக இருந்தது. சில வேளைகளில் இதனை விடப்பெரியவையும் இருந்தன. இந்தத் தீவுகள் ஆண்டுக்கு முப்போகம் விளையுமளவுக்கு வளம் மிக்கவையாக இருந்தன.

சோளம், பீன்சு, தக்காளி, சிலி மிளகு முதலிய பயிர்கள் சினாம்பாக்களில் முதன்மையாக விளைவிக்கப்பட்டன. சினாம்பா என்ற சொல் மூங்கிலால் ஆன சதுரம் எனப்பொருள் தரும் நகுவாட்டில் சொல்லில் இருந்து தோன்றியது.

பகுப்பு:வேளாண்மைத் தொழில்
பகுப்பு:நடு அமெரிக்கா
பகுப்பு:செயற்கைத் தீவுகள்
இன்கா சாலை அமைப்பு

**இன்கா சாலை அமைப்பு** என்பது கொலம்பசுக்கு முந்தைய காலத்தில் தென்னமெரிக்காவின் மிகவும் மேம்பட்டதும் விரிவானதுமான இன்கா இனத்தவர்களால் ஏற்படுத்தப்பட்ட சாலை அமைப்பாகும். இந்த அமைப்பு தென்வடலாகச் செல்லும் இரு சாலைகளை அடிப்படையாகக் கொண்டது. இவ்விரு சாலைகளில் இருந்தும் பல கிளைகள் உள்ளன. இவற்றுள் நன்கு அறியப்பட்டது மாச்சு பிச்சுவிற்குச் செல்லும் பாதையாகும். இன்கா சாலையமைப்பு 40,000 கி.மீ சாலைகளை இணைத்ததுடன் 3,000,000 ச.கி.மீ பரப்பு நிலங்களை இணைத்தது. பெரும்பாலான சாலைகள் ஒன்றிலிருந்து நான்கு மீட்டர் அகலம் வரை இருந்தன.

அழகிய சாலை எனப்பொருள் தரும் காப்பக் நன் என்ற சாலை இன்கா பேரரசின் முதன்மையான தென்வடல் சாலை ஆகும். இது ஆண்டிய மலைத்தொடரினைத் தொடரந்து 6,000 கி.மீ தொலைவு சென்றது. இச்சாலை இன்கா அரசு தனது படைகளை தனது தலைநகரில் இருந்து அரசின் கட்டுப்பாட்டில் இருந்த பகுதிகளுக்கு அனுப்பப் பயன்பட்டது.

பகுப்பு:இன்கா நாகரிகம்
பகுப்பு:இன்கா
பகுப்பு:பெருவில் உள்ள உலக பாரம்பரியக் களங்கள்
கான்ட் விளக்கப்படம்

**கான்ட் விளக்கப்படம்** அல்லது **கான்ற் அட்டவணை** என்பது கென்றி கான்ற் இனால் மேம்படுத்தப்பட்ட ஒரு செயற்திட்டப் பணிக் கூறுகளின் (terminal elements) கால அட்டவணையை எடுத்துரைக்கும் ஒரு வகை பட்டை விளக்கப் படம் ஆகும். கென்றி கான்ற், இந்த விளக்கப்படத்தினை 1910-1915 காலகட்டத்தினில் உருவாக்குகிறார். இது ஒரு பணிக் கூறு எப்போது தொடங்குகிறது, எப்பொழுது முடிகிறது, அதன் சார்புநிலைகள் எவை போன்றவற்றை காட்சிப்படுத்துகிறது.  

## விளக்கம்
கான்ற் விளக்கப்படம் ஒரு வகையான செவ்வக விளக்கப்படம் ஆகும், இது திட்டங்களை அட்டவணைப்படுத்துகிறது. இந்த விளக்கப்படம் செங்குத்து அச்சில்(Y) செய்யப்படும் பணிகளையும், கிடைமட்ட அச்சில் (X) அதற்குண்டான கால அளவையும் பட்டியிலிடுகிறது. வரைபடத்தின் செவ்வகபட்டியின் அகலமானது ஒவ்வொரு பணியின் கால அளவை காட்டுகிறது. கான்ற் விளக்கப்படம் திட்டத்தின் கீழுள்ள ஒவ்வொரு பணிகளின் ஆரம்ப மற்றும் முடிவு நாட்களை விளக்குகிறது. செயல்திட்டத்தின் பணி உடைப்பு கால அட்டவணையானது  பணிப் பகுதிகளின் சுருக்கங்கள் மற்றும் இறுதிப் பகுதியை உண்டாக்குகிறது. நவீன கான்ற் விளக்கப்படம் செயல்பாடுகளுக்கிடையுள்ள சார்புநிலை (செயற்திட்ட மேலாண்மை) தொடர்புகளைக் காட்டுகிறது. கான்ற் வரைபடங்கள் திட்டத்தின் தற்போதைய நிலையினை அட்டவணைப்படுத்த, இன்றைய தேதியில் "TODAY" என்ற செங்குத்தான குறீயிட்டின் முலம் முடிக்கப்பட்ட சதவீதம் வண்ணங்களுடனும் காட்டப்படும். இந்த வரைபடம் சிக்கலான பணிகளை வரையறுத்தும் அதற்கு முன்னுரிமை அளிப்பதையும் காட்டுகிறது.

கான்ட் வரைபடங்கள் சிலநேரங்களில் பார் விளக்கப்படங்களுடன் ஒப்பிடப்படுகின்றன.

கான்ட் வரைபடங்கள் தொடக்கத்தில் "முன்னதாக ஆரம்பிக்கும் கால முறையை" பயன்படுத்தி உருவாக்கப்படும், அங்கு முந்தைய பணி முடிந்தவுடன் அடுத்த பணி உடனே ஆரம்பிக்கும் வண்ணம் அட்டவணையிடப்பட்டிருக்கும். இந்த முறை கூடுதல் நேரத்தினை ஒவ்வொரு பணிக்கும் ஏற்படுத்தி தரும்.

## உதாரணம்
பின்வரும் அட்டவணையில் 7 செயல்திட்டங்கள் உள்ளன, முறையே *a* முதல் *g* வரை பெயரிடப்பட்டுள்ளன. சில செயல்திட்டங்களை ஒரே நேரத்தில் செய்யலாம், முறையே (*a* & *b*) ஆகும். சில செயற்திட்டங்கள் முந்தைய திட்டங்கள் முடிந்தபொழுதே தொடங்க முடியும், உதாரணமாக (*c* and *d* திட்டங்களானது, *a* செயற்திட்டம் முடிந்தபிறகே தொடங்கமுடியும்). ஒவ்வொரு செயற்பாட்டுக்கும் முன்று கால அளவுகள் உள்ளன, திட்டமிடப்பட்ட கால அளவு (*O*), சராசரியான கால அளவு (*M*) மற்றும் திட்டமிடப்படாத கால அளவு (*P*). எதிர்பார்க்கப்படும் கால அளவானது(*T<sub>E</sub>*) பின்வரும் விதிமுறைகளை கொண்டு கணக்கீடப்படுகிறது(*O*&nbsp;+&nbsp;4*M*&nbsp;+&nbsp;*P*)&nbsp;÷&nbsp;6).

இதன் பிறகு ஒருவர் கான்ற் விளக்கப்படத்தினை வரையலாம்.

## சான்றுகள்

பகுப்பு:செயற்திட்ட மேலாண்மை வரைபடங்கள்
கம்பளி

right|250px
**கம்பளி** () () என்பது விலங்குகளின் முடியினைக் கொண்டு உருவாக்கப்படும் ஒரு நெசவு இழையாகும். இது செம்மறி, ஆடு முதலியவற்றிலிருந்தும் ஒட்டக வகையைச் சேர்ந்த விக்குன்யா, அற்பாக்கா ஆகியவற்றில் இருந்தும் முயல்களில் இருந்தும் அவற்றின் முடியினை வெட்டி உருவாக்கப்படுகின்றன. கம்பளியினால் செய்யப்பட்ட துணிகள் வெதுவெதுப்பாக இருப்பதால் இவை குளிர்ப்பகுதிகளில் விரும்பிப் பயன்படுத்தப்படுகின்றன. கம்பளிக்காகவே பல விலங்குகள் வளர்க்கப்படுகின்றன (எடுத்துக்காட்டு: மெரீனோ).

## மேற்கோள்கள்

பகுப்பு:நெசவுப் பொருட்கள்
பகுப்பு:விலங்குத் தொழிற்கூட்டு
குளிர்கால உடைகள்
பகுப்பு:விலங்குப் பொருட்கள்
5 ஏன்கள்

**5 ஏன்கள்** (*5 Whys*) என்பது கேள்வி-பதில் மூலம் ஒரு சிக்கலின் மூலக் காரணத்தை அல்லது காரண காரிய உறவை அறிந்து கொள்வதற்கு பயன்படும் ஒரு எளிய வழிமுறையாகும். ஒரு சிக்கலின் காரணத்தைப் பற்றி ஐந்து தொடர்ச்சியான கேள்விகளை கேட்பதே இந்த முறை. ஏன், ஏன் என்று தொடர்ச்சியாக கேட்பதன் மூலம் பிரச்சினையின் மூலத்தை கண்டறிய இந்த முறை உதவும்.

## உதாரணம்

*வாகனம் ஓடாது (சிக்கல் அல்லது பிரச்சனை)
#***ஏன்?*** - மின்னகலம் இயக்கமற்றுள்ளது. (முதலாவது ஏன்)
#***ஏன்?*** - மாறுமின்னாக்கி இயங்கவில்லை. (இரண்டாவது ஏன்)
#***ஏன்?'' '''- மாறுமின்னாக்கியின் பட்டி உடைந்தது. (மூன்றாவது ஏன்)
#***ஏன்?*** - மாறுமின்னாக்கியின் பட்டி நல்ல பயன்பாட்டிலும் மாற்றப்படாமலும் இருக்கிறது. (நான்காவது ஏன்)
#***ஏன்?**' - வாகனம் பரிந்துரைக்கப்பட்ட செப்பணிடல் கால அட்டவணையின்படி பராமரிக்கப்படவில்லை. (ஐந்தாவது ஏன், மூல காரணி)
## மேலும் பார்க்க
*காரணம் காரிய வரைபடம்
## உசாத்துணை

பகுப்பு:சிக்கல் தீர்வு
பகுப்பு:உற்பத்தியும், தயாரிப்பும்
நீரெலித் தொப்பி

thumb|ஒரு பீவர்த் தொப்பி.
**பீவர் தொப்பி**, நீரெலி விலங்குகளின் உரோமங்களைச் சேர்த்து அழுத்திப் பெறப்பட்ட உரோமத் தகடுகளைப் பயன்படுத்திச் செய்யும் ஒரு தொப்பி வகை. மென்மையானதும், மீள்தன்மை கொண்டதுமான இப் பொருளைப் பயன்படுத்திச் செய்யப்பட்ட தொப்பிகள் 1550 க்கும் 1850 க்கும் இடைப்பட்ட காலத்தில் ஐரோப்பாவின் பெரும் பகுதியில் இதை மக்கள் விரும்பி அணிந்தனர். முதலாம் நோட்டன் பேரரசர், மயிலிறகாலும், ரோசா இதழ் வடிவத்தாலும் அலங்கரிக்கப்பட்ட நீரெலித் தொப்பியை அணிந்தார்.

ஐரோப்பாவில் நீரெலித் தோலுக்கு இருந்த கேள்வி இவ்விலங்குகளை ஏறத்தாழ அழியும் நிலைக்கே தள்ளிவிட்டது. இதன் தேவை புதிய உலகத்தில் நீரெலிகளின் எண்ணிக்கையைப் பெருமளவு குறைத்துவிட்டதனால், இதன் வணிகத்தின் மூலம் இலாபம் பெற விரும்பியவர்களூடாகக் குடியேற்றவாத விரிவாக்கத்துக்கும் இது காரணமாகியது. நியூ யார்க்கில் முதல் குடியேற்றம் இடம்பெற்ற ஆண்டான 1624ல், ஒல்லாந்தக் குடியேற்றக்காரர்கள் 1,500 நீரெலித் தோலையும், 500 ஒட்டர் என்னும் விலங்குத் தோலையும் ஐரோப்பாவுக்கு அனுப்பியிருந்தனர்.

## இவற்றையும் பார்க்கவும்
* தொப்பி

## மேற்கோள்கள்

பகுப்பு:தொப்பிகள்
இன்கா படை

**இன்கா படை** என்பது இன்கா பேரரசினைக் காக்கவும், அதன் எல்லையை விரிவுபடுத்தவும், எதிரிகளைக் கட்டுப்படுத்தவும் உருவாக்கப்பட்ட ஒரு பல் இனப் படையாகும். இன்கா பேரரசு வளர்ந்ததைப் போலவே அதன் படைபலமும் அதிகரித்தது. இன்கா பேரரசு அதன் உச்சத்தில் இருந்த போது இன்கா படையில் 2 இலட்சம் பேர் இருந்தனர்.

இன்கா படையில் போர் வீரர்கள் முக்கிய இடம் வகித்தனர். இவர்களுக்கு உணவு, உடை, மற்றும் உணவு உற்பத்தி, வேளாண்மை பாதிக்கப்படாமல் இருக்க அவர்களது குடும்பங்களுக்கு உதவித்தொகையும் வழங்கப்பட்டது.

இன்கா படையினர் போரில் வென்று தலைநகருக்குத் திரும்புகையில் பெண்களும் குழந்தைகளும் அவர்கள் வீரத்தினைப் போற்றி மரியாதை செய்தனர்.

## கருவிகள்
இன்கா படையினர் தாங்கள் சார்ந்திருந்த இனத்திற்கேற்ப வெவ்வேறு வகையான எளிய ஆயுதங்களைக் கையாண்டனர்.

### பாதுகாப்பு
* தலைக்கவசம்
* மார்புக்கவசம்

### ஆயுதங்கள்
* கோடாரிகள்
* ஈட்டிகள்
* போலா எனப்படும் நுனியில் கற்களைக் கொண்ட கயிறு
* கவண்வில்

## மேற்கோள்கள்

பகுப்பு:இன்கா நாகரிகம்
குதிவாதம்

**குதிவாதம்** (*Plantar fasciitis*) என்பது பாதத்தின் அடிப்பகுதியில் உள்ள தடித்த உள்ளங்காலுக்குரிய சவ்வுப் பகுதியில் ஏற்படும் அழற்சி.

## அறிகுறிகள்
இந்நோயின் முக்கிய அறிகுறி பாதத்தின் குதிப்பகுதியில் வலி ஏற்படும் . சிலவேளைகளில் அப்பகுதி சிவக்கலாம், வீங்கலாம், அல்லது சூடாக இருப்பதை உணரலாம். இவை அழற்சியின் அறிகுறிகளாகும். 
குதிவாதத்தினால் ஏற்படும் வலியானது முக்கியமாக அதிகாலையில் படுக்கை விட்டு எழுந்து முதல் அடி வைக்கும்போது மிக அதிகமாக இருக்கும். சில அடிகள் நடக்க வலி தானே குறைந்து விடும். கவனிக்காது விட்டால் நாட்கள் செல்லச் செல்ல வலி நாள் முழுவதும் துன்பம் தரக் கூடும்.

## காரணிகள்
குதிவாதம்  குதிப்பகுதியிலும், காலின் கெண்டைப் பகுதியிலும் உள்ள தசைகளின் இறுக்கம் இல்லது பாதப்பகுதியின் தளர்ச்சி அல்லது உடற்பயிற்சியைத் தவறாகச் செய்தல் அல்லது பாதத்தின் இயற்கையான வளைவுப் பகுதிக்கு கொடுக்கப்படும் அதிகரித்த வேலைப் பளு (மிக நீண்ட தூரம் ஓடுதல், அதி வேகமாக ஓடுதல், அடிக்கடி ஓடுதல் போன்றவை) போன்ற பலவித காரணங்களால் ஏற்படுகிறது. பொருத்தமற்ற அதாவது அளவற்ற காலணியைஉபயோகிப்பதும் குதிவாதத்திற்குக் காரணமாகலாம். அல்லது தொழில் காரணமாவோ அல்லது பொழுது போக்குப் பழக்கம் காரணமாகவோஇ குதிக்காலுக்குரிய சவ்வுக்கு அதிக வேலை கொடுத்து ஊறு விளைவிப்பதும் காரணமாகலாம்.

## எளிய பயிற்சி முறைகள்

கால்கள் தரையில் பதியும் வண்ணம் ஒரு நாற்காலியில் அமரவும். பாதத்தின் பத்து விரல்களையும் இருபது முறை உள் பக்கமாய் மடக்கி விரிக்கவும். அடுத்து முன் பாதங்களை தாளம் போடுவது போல இருபது முறை உயர்த்தி இறக்கவும். அடுத்து முன் பாதத்தை ஊன்றியபடி குதிங்கால்களை இருபது முறை தரையை விட்டு மேலே உயர்த்தி இறக்கவும். இந்த மூன்று பயிற்சிகளையும் தினமும் காலை, மாலை இரு வேளையும் கண்டிப்பாக செய்ய வேண்டும். அது போகவும் இடையே எத்தனை தடவை சாத்தியப்படுகிறதோ அத்தனை தடவை செய்யலாம்.
## வெளி இணைப்புகள்
* http://www.thinnai.com/index.php?module=displaystory&story_id=20304272&format=print&edition_id=20030427  பவளமணி பிரகாசம்

பகுப்பு:நோய்கள்
பகுப்பு:அழற்சி